ການກິນໂຊໂຄແລັດດໍາ ແມ່ນດີ ຕໍ່ຄວາມດັນເລືອດ (ເບິ່ງວີດິໂອລາວ/ອັງກິດ)
ໂຊ​ໂຄ​ແລັ​ດເປັນເຂົ້າໜົມທີ່​ມີທາດ​ໄຂມັນ ແລະທາດ​ກາ​ໂລຣີສູງຫລາຍ ແຕ່​ວ່າພວກ​ນັກ​​ໂພ​ສະນາ​ການ​ເວົ້າວ່າ ໂຊ​ໂຄ​ແລັ​ດອາດ​ດີຕໍ່ສຸຂະພາບ​ຂອງ​ທ່ານ​.
ຫລາຍໆຄົນໃນສະຫະລັດ ກໍຄືຢູ່ໃນໂລກ ມັກຈະເອົາຂອງຂວັນພິເສດ ແລະເອົາບັດອວຍ ພອນ ໃຫ້ແກ່ຜູ້ທີ່ເຂົາເຈົ້າຮັກ ໃນວັນທີ 14 ກຸມພາ ຊຶ່ງເປັນວັນແຫ່ງຄວາມຮັກ ຫລືວັນ Valentine ນັ້ນ ວັນດັ່ງກ່າວ ຊຶ່ງປີນີ້ກໍໄດ້ຜ່ານມາແລ້ວ ແຕ່ເດີມແມ່ນເປັນມື້ທີ່ອຸທິດໃຫ້ແກ່ນັກບຸນຂອງສາສະໜາຄຣິສຕຽນ ແຕ່ດຽວນີ້ ແມ່ນບໍ່ໄດ້ກ່ຽວຂ້ອງກັບການເຊື່ອຖືທາງ ສາສະໜາໃດທັງນັ້ນ ມັນໄດ້ກາຍມາເປັນວັນສະແດງອອກຊຶ່ງຄວາມຮັກ ແລະການໃຫ້ຂອງຂວັນ ຊຶ່ງສ່ວນໃຫຍ່ແລ້ວ ເປັນໂຊໂຄແລັດ ແຕ່ທຸກມື້ນີ້ ບາງຄົນອາດຈະຮູ້ສຶກຜິດ ທີ່ເອົາເຂົ້າໜົມທີ່ມີທາດໄຂມັນ, ທາດຄາໂລຣີສູງຫລາຍປານນັ້ນ ໃຫ້ກັນ ແຕ່ວ່າ ດັ່ງທີ່ນາງ Carol Pearson ຜູ້ສື່ຂ່າວວີໂອເອ ລາຍງານມາ ພວກນັກຊ່ຽວຊານດ້ານໂພສະນາການເວົ້າວ່າ ການກິນໂຊໂຄແລັດໜ້ອຍນຶ່ງ ອາດເປັນການດີຫລາຍ ຕໍ່ສຸຂະພາບ ວັນນະສອນມີລາຍລະອຽດ ມາສະເໜີທ່ານ ກ່ອນຮອດວັນແຫ່ງຄວາມຮັກ ຫລື Valentine’s Day ນັ້ນ, ຊາວອາເມຣິກັນ ພາກັນຊື້ເຂົ້າໜົມໂຊໂຄແລັດ ຄິດເປັນມູນຄ່າ ປະມານ 700 ລ້ານໂດລາ ຊຶ່ງເປັນເຂົ້າໜົມທີ່ມີລົດອັນຫອມຫວານ, ກົມກ່ອມຄ້າຍນໍ້ານົມ ແລະເຕັມໄປດ້ວຍທາດໄຂມັນນັ້ນ ເພື່ອມອບໃຫ້ເປັນຂອງຂວັນແກ່ກັນແລະກັນ ຫາກແຕ່ວ່າ ການສຶກສາຄົ້ນຄວ້າເມື່ອໝໍ່ໆມານີ້ ໄດ້ສະແດງ ໃຫ້ເຫັນວ່າ ໂຊໂຄແລັດທີ່ເປັນສີຄໍ້າຫລືດໍາ ສາມາດມີຜົນດີຕໍ່ຫົວໃຈຂອງທ່ານໄດ້ ພວນນັກຄົ້ນຄວ້າໄດ້ພົບວ່າ ໂຊໂຄແລັດດໍາ ແລະຢາແອສປີຣິນ ມີຜົນກະທົບຕໍ່ເລືອດໃນ ລັກສະນະດຽວກັນ ຄືມັນເຮັດໃຫ້ເລືອດແຫລວຂຶ້ນແລະໄຫລວຽນໄດ້ງ່າຍຂຶ້ນ ເຖິງແມ່ນ ວ່າເສັ້ນເລືອດຈະຕີບຕັນຢູ່ບາງບ່ອນກໍຕາມ ແລະເພາະສະນັ້ນ ມັນສາມາດເຮັດໃຫ້ຄວາມ ສ່ຽງຕໍ່ການເປັນໂຣກຫົວໃຈວາຍ ຫລືຫົວໃຈຫລົ້ມແຫລວ ຫລຸດລົງໄດ້ ແຕ່ວ່າສໍາລັບພວກທີ່ມັກໂຊໂຄແລັດຢູ່ທຸກແຫ່ງຫົນ ຜົນປະໂຫຍດຕໍ່ສຸຂະພາບແຮ່ງດີຫລາຍ ກວ່ານັ້ນອີກ ນັກຊ່ຽວຊານດ້ານໂພສະນາການ ແທມມີ ໂຣເບີດສ໌ (Tammy Roberts) ອະທິບາຍວ່າ: “ ທາດ Flavinoids ແມ່ນທາດບໍາລຸງ ທີ່ພົບເຫັນຢູ່ນໍາຕົ້ນໄມ້ຫລາຍຊະນິດ ມັນຊ່ວຍປ້ອງ ກັນຕົ້ນໄມ້ ໄວ້ຈາກພະຍາດແລະແມງໄມ້ ເມື່ອພວກເຮົາກິນອາຫານທີ່ມີທາດ flavinoids ໃນລະດັບສູງ, ທາດບໍາລຸງເຫລົ່ານີ້ ຈະໄປກະຕຸ້ນລະບົບພູມຕ້ານທານໃນຮ່າງກາຍຂອງເຮົາ ໃຫ້ຜະລິດທາດເເອັນໄຊມ໌-- ຊຶ່ງເປັນທາດໂປຣຕິນ-- ທີ່ຊ່ວຍຫລຸດຄວາມສ່ຽງຕໍ່ການເປັນ ໂຣກມະເຮັງບາງປະເພດ, ພະຍາດຫົວໃຈ ແລະພະຍາດອື່ນບາງຊະນິດ ທີ່ເກີດມາຈາກ ຄວາມແກ່ຊະລານັ້ນ ລົງ ໄດ້ມີການສຶກສາຄົ້ນຄວ້າ 21 ບັ້ນ ທີ່ມີຜູ້ເຂົ້າຮ່ວມຫລາຍກວ່າ 2600 ຄົນ ທີ່ສັນນິຖານ ເບິ່ງຜົນກະທົບຂອງໂຊໂຄແລັດດໍາຕໍ່ຫົວໃຈ ການສຶກສາເຫລົ່ານັ້ນໄດ້ສະແດງໃຫ້ເຫັນວ່າ ການກິນໂຊໂຄແລັດສີດໍາ ເຮັດໃຫ້ຄວາມດັນເລືອດຫລຸດລົງ ແລະເພີ້ມຄວາມສາມາດຂອງ ທາດອິນຊູລິນ ໃນການຄວບຄຸມທາດນໍ້າຕານໃນເລືອດ ທ່ານນາງແທມມີ ໂຣເບີດສ໌ ເວົ້າວ່າ ທາດ flavinoids ຍັງໄດ້ພົບຢູ່ໃນໝາກໄມ້ຊະນິດນຶ່ງ ທີ່ມີລົດຊາດແຊບດີ ເມື່ອເຄືອບດ້ວຍໂຊໂຄແລັດດໍາ ນັ້ນກໍຄື ໝາກສະຕໍເບີຣີ ທ່ານນາງ ແທມມີ ໂຣເບີດເວົ້າວ່າ ທ່ານນາງ ແທມມີ ໂຣເບີດສ໌ກ່າວເພີ້ມອີກວ່າ ຂອງຂວັນທີ່ດີທີ່ສຸດໃນວັນແຫ່ງຄວາມຮັກຫລື Valentine’d Day ນັ້ນ ກໍຄືການລວມເອົາໝາກໄມ້ ແລະໂຊໂຄແລັດໃສ່ກັນ ທ່ານນາງກ່າວ ດັ່ງນີ້: ແຕ່ຢ່າລືມວ່າ ຕ້ອງແມ່ນໂຊໂຄແລັດດໍາ ຫລື dark chocolate ເທົ່ານັ້ນໃຫ້ຄົນຮັກຂອງທ່ານ ແລະບໍ່ຕ້ອງລໍຖ້າຮອດວັນ Valentine ປີໜ້າ ໃຫ້ມື້ໃດກໍໄດ້ ທີ່ທ່ານຢາກສະແດງຄວາມຮັກ ຂອງທ່ານ